**ADATVÉDELMI SZABÁLYZAT**

A **Huray Kft.** (székhelye: 2142 Nagytarcsa, Ganz Ábrahám u. 1/5.; képviseli: Cser László; **„Adatkezelő”**) az általa kezelt személyes adatok biztonságának érdekében az információs önrendelkezési jogról és az információszabadságról szóló 2011. évi CXII. törvény (**„Infotv.”**) rendelkezéseire figyelemmel az alábbi szabályzatot (**„Szabályzat”**) alkotja.

Tájékoztatjuk a felhasználókat, hogy a [www.huray.hu](http://www.huray.hu) internetes címen található weboldal (**„Weboldal”**) böngészése, illetve a hírlevére (**„Hírlevél”**) történő feliratkozás egyúttal az alábbi feltételek elfogadását is jelenti.

**1. AZ ADATKEZELÉSRE JOGOSULT SZEMÉLY**

1.1.  A Weboldal üzemeltetője és a személyes adatok kezelője azonos.
        Adatkezelő megnevezése: Huray Kft.

       Adatkezelő címe: 2142 Nagytarcsa, Ganz Ábrahám u. 1/5.
        Adatkezelő telefonszáma: +36 1 339 39 39
        Adatkezelő e-elérhetősége: huray@huray.hu

**2. A SZABÁLYZAT HATÁLYA**

2.1. A Szabályzat 2018. május 21. napján lép hatályba és az Adatkezelő további intézkedéséig érvényben és hatályban marad.

2.2. A Szabályzat tárgyi hatálya kiterjed az Adatkezelő minden szervezeti egységénél folytatott valamennyi olyan folyamatra, amely során az Infotv. 3. § 2. pontjában meghatározott személyes adat kezelése megvalósul.

**3. AZ ADATKEZELÉS SZABÁLYAI**

3.1. Az Adatkezelő a jelen Szabályzatban meghatározottak szerint kezeli a felhasználónak az általa az Adatkezelő részére feltárt személyes adatait.

3.2. Az Adatkezelő személyes adatot kizárólag meghatározott célból, jog gyakorlása és kötelezettség teljesítése érdekében kezel, a cél eléréséhez szükséges legkisebb mértékben és legrövidebb ideig. Az adatkezelésnek minden szakaszában meg kell felelnie a célnak – és amennyiben az adatkezelés célja megszűnt, vagy az adatok kezelése egyébként jogellenes, az adatok törlésre kerülnek.

3.3. Az Adatkezelő az adat felvétele előtt minden esetben közli az érintettel az adatkezelés célját, valamint az adatkezelés jogalapját.

3.4. Az Adatkezelő személyes adatot csak abban az esetben kezel, ha ahhoz az érintett önkéntesen, határozottan és kifejezetten hozzájárul, vagy azt törvény vagy – törvény felhatalmazása alapján, az abban meghatározott körben – helyi önkormányzat rendelete közérdeken alapuló célból elrendeli.

3.5. Az Adatkezelő megbízásából adatfeldolgozói tevékenységet végző természetes vagy jogi személyekre  vonatkozó adatvédelmi kötelezettségeket az adatfeldolgozóval kötött megbízási szerződés tartalmazza.

3.6. Az Adatkezelő vezetője az Adatkezelő sajátosságainak figyelembe vételével meghatározza az adatvédelem szervezetét, az adatvédelemre, valamint az azzal összefüggő tevékenységre vonatkozó feladat- és hatásköröket, továbbá kijelöli az adatkezelés felügyeletét ellátó személyt.

**4. A FELHASZNÁLÓ JOGAINAK ÉRVÉNYESÍTÉSE**

4.1. A felhasználó tájékoztatást kérhet személyes adatai kezeléséről, valamint kérheti személyes adatainak helyesbítését, illetve – a jogszabályban elrendelt adatkezelések kivételével – törlését az Adatkezelő feltüntetett elérhetőségein.

4.2. A felhasználó személyes adata kezelése elleni tiltakozása elbírálásának időtartamára – de legfeljebb 5napra – az adatkezelést az Adatkezelő felfüggeszti, a tiltakozás megalapozottságát megvizsgálja és döntést hoz, amelyről a kérelmezőt az Infotv. 21. § (2) bekezdésében foglaltak szerint tájékoztatja.

4.3. Amennyiben a tiltakozás indokolt, az Adatkezelő az Infotv. 21. § (3) bekezdésében meghatározottak szerint jár el.

4.4. Az Adatkezelő a felhasználó személyes adatának kezelésével összefüggő kérelmére az érkezésétől számított legrövidebb időn, legkésőbb 25 – tiltakozási jog gyakorlása esetén 15 – napon belül írásban  közérthető formában választ ad.

4.5. A valóságnak nem megfelelő adatot – amennyiben a szükséges adatok és szükség esetén az azokat bizonyító közokiratok rendelkezésre állnak – az Adatkezelő helyesbíti, az Infotv. 17. § (2) bekezdésében meghatározott okok fennállása esetén intézkedik a kezelt személyes adat törlése iránt.

4.6. Az Adatkezelő kérelmet csak az Infotv. 9. § (1) bekezdésében vagy a 19. §-ában meghatározott okokból utasít el, erre csak indoklással, az Infotv. 16. § (2) bekezdésében meghatározott tájékoztatással, írásban kerül sor.

4.7. A tájékoztatás főszabály szerint ingyenes, költségtérítést az Adatkezelő csak az Infotv. 15. § (5) bekezdésében meghatározott esetben számít fel.

**5. AZ ADATKEZELŐ WEBOLDALA HASZNÁLATA SORÁN MEGVALÓSULÓ ADATKEZELÉSEK**

5.1. Az adatkezelés helye: 2142 Nagytarcsa, Ganz Ábrahám u. 1/5.

5.2. A Weboldal adatkezelése: Az Adatkezelő által fenntartott Weboldalhoz bárki személyes adatai közlése, valamint kiléte felfedése nélkül hozzáférhet, a Weboldalon és az ahhoz kapcsolt oldalakon szabadon és korlátozásmentesen szerezhet információkat a Weboldalon tárolt valamennyi tartalomból.

5.3. A Hírlevélre feliratkozók adatainak kezelése: Az Adatkezelő tevékenységével kapcsolatosan Hírlevelet küld az arra feliratkozók részére.

**6. AZ ADATKEZELÉSSEL KAPCSOLATOS JOGOK ÉS JOGORVOSLATI LEHETŐSÉGEK**

6.1. A felhasználó kérelmezheti az Adatkezelőnél: (a) tájékoztatását személyes adatai kezeléséről, (b) személyes adatainak helyesbítését, valamint (c) személyes adatainak – a kötelező adatkezelés kivételével – törlését vagy zárolását.
Amennyiben a felhasználó úgy véli, hogy az Adatkezelő adatkezelése során megsértették a személyes adatok védelméhez való jogát, az irányadó jogszabályok szerint jogorvoslattal élhet a hatáskörrel rendelkező szerveknél, azaz

 a) a Nemzeti Adatvédelmi és Információszabadság Hatóságnál (cím: 1125 Budapest, Szilágyi Erzsébet fasor 22/C.; www.naih.hu) panasszal élhet, vagy
b) bírósághoz fordulhat..

**7. ADATFELDOLGOZÁS**

7.1. Az Adatkezelő a személyes adatok kezelése során harmadik fél előtt nem tárja fel az általa kezelt személyes adatokat, továbbá az Adatkezelő nem vesz igénybe adatfeldolgozót.

**8. A SZABÁLYZAT MEGVÁLTOZTATÁSA**

8.1. Az Adatkezelő fenntartja a jogot, hogy a jelen Szabályzatot a hatályos jogszabályoknak megfelelően módosítsa. Amennyiben a Szabályzat módosítása a Weboldal felhasználói személyes adatainak kezelését bármilyen módon érinti, úgy az Adatkezelő a változtatásokról a felhasználót e-mailes tájékoztató levél formájában tájékoztatja. Amennyiben a Szabályzat módosításából kifolyólag az adatkezelés részletei is megváltoznak, az Adatkezelő ismételten kéri a felhasználó hozzájárulását az adatainak további kezeléséhez.

**9. AZ ADATKEZELÉS MEGSZŰNÉSE**

9.1. A felhasználó korlátozás és indokolás nélkül bármikor, ingyenesen leiratkozhat a hírlevelek küldéséről. Ezt megteheti az Adatkezelő részére küldött törlési kérelemmel (e-mailben vagy postai úton). Ebben az esetben az Adatkezelő további hírleveleivel nem keresi meg a felhasználót.